pythainlp/thai-wiki-dataset-v3 huggingface dataset:
พระตำหนักอากาซากะ

พระตำหนักอากาซากะ หรือ พระที่นั่งเนินแดง  หรือที่รู้จักกันในชื่อ ทำเนียบรับรอง  เป็นอดีตพระตำหนักในเขตพระราชฐานอากาซากะในเขตมินาโตะ กรุงโตเกียว ปัจจุบันเป็นสถานที่รับรองการมาเยือนอย่างเป็นทางการของอาคันตุกะระดับสูงของรัฐบาลญี่ปุ่น และยังถือเป็นหนึ่งในอาคารที่ใหญ่ที่สุดที่ก่อสร้างขึ้นในยุคเมจิ

แรกเริ่มถูกสร้างขึ้นโดยรับสั่งของจักรพรรดิเมจิเพื่อเป็นที่ประทับของมกุฎราชกุมารในปี พ.ศ. 2442 ก่อสร้างด้วยสถาปัตยกรรมแบบนีโอบารอกตามแบบอย่างตะวันตก ในตอนแรกนั้น มันถูกเรียกว่า พระราชวังโทงู (วังมกุฎราชกุมาร) โดยมกุฎราชกุมารฮิโรฮิโตะ ซึ่งทรงเป็นผู้สำเร็จราชการแผ่นดินในขณะนั้น ได้เริ่มพำนักที่พระตำหนักแห่งนี้ในเดือนกันยายน พ.ศ. 2466 จนถึงกันยายน พ.ศ. 2471 สองเดือนก่อนบรมราชาภิเษก ซึ่งในช่วงที่ทรงพำนักอยู่ที่พระราชวังแห่งนี้ พระองค์ทรงอภิเษกสมรสและมีพระราชธิดาสองพระองค์
ภายหลังสงครามโลกครั้งที่สอง อาคารพระตำหนักก็ถูกถอดออกจากรายชื่อเขตพระราชฐาน และใช้เป็นที่ทำการของหน่วยงานรัฐบาลหลายหน่วย เช่น หอสมุดสภานิติบัญญัติแห่งชาติ สำนักงานกฤษฎีกา เป็นต้น เมื่อเศรษฐกิจของประเทศเริ่มฟื้นตัวจากสงครามโลก รัฐบาลก็มีแนวคิดที่จะจัดตั้งทำเนียบรับรองของรัฐบาล ในขณะนั้น รัฐบาลได้เลือกอดีตที่ประทับของเจ้าชายยาซูฮิโกะ เจ้าอาซากะ (ปัจจุบันเป็นพิพิธภัณฑ์ศิลปะเทเอ็ง) เป็นทำเนียบรับรอง แต่เนื่องจากตระหนักได้มีขนาดที่คับแคบเกินจุดประสงค์ จึงมีความคิดที่จะบูรณะพระตำหนักอากาซากะขึ้นเป็นทำเนียบรับรองแห่งใหม่ อาคันตุกะคนแรกที่ได้พำนักในทำเนียบรับรองแห่งนี้คือ ประธานาธิบดีเจอรัลด์ ฟอร์ดแห่งสหรัฐอเมริกา
พระตำหนักแห่งนี้ได้รับการขึ้นทะเบียนให้เป็นสมบัติประจำชาติญี่ปุ่น ในเดือนธันวาคม พ.ศ. 2552
ภาพ:State Guest-House Akasaka Palace.JPG
ภาพ:Akasaka Palace-1.jpg
ภาพ:President Trump at the Akasaka Palace (47945564911).jpg
== อ้างอิง ==
== แหล่งข้อมูลอื่น ==
Cabinet Office's official site (with photo gallery)
พระราชวัง
อากาซากะ
ที่ประทับของจักรพรรดิในประเทศญี่ปุ่น
สมบัติประจำชาติญี่ปุ่น
สิ่งก่อสร้างในเขตมินาโตะ (โตเกียว)
กาบรีแยล เปาลิสตา

กาบรีแยล อาร์มังดู จี อาเบรว (Gabriel Armando de Abreu) หรือที่รู้จักกันในชื่อ กาบรีแยล เปาลิสตา (Gabriel Paulista) หรือ กาบรีแยล (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลิกา ประเทศสเปน
กาบรีแยล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้  ทุกคนจึงดิ้นรนทำทุกอย่างเพื่อปากท้อง สำหรับกาบรีแยลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ
กาบรีแยลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบิยาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015
ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีแยลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีแยลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม
กาบรีแยลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง
นอกจากนี้แล้วกาบรีแยลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก 
ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีแยลย้ายไปสู่บาเลนเซีย ในลาลิกา ของสเปน ด้วยสัญญาเป็นเวลา 5 ปี
==อ้างอิง==
==แหล่งข้อมูลอื่น==
นักฟุตบอลชาวบราซิล
ผู้เล่นในลาลิกา
ผู้เล่นสโมสรฟุตบอลบิยาร์เรอัล
ผู้เล่นในพรีเมียร์ลีก
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลบาเลนเซีย
บุคคลจากเซาเปาลู
นิตไตจิ

คากูโอซันนิตไตจิ  หรือ วัดญี่ปุ่น-ไทย เป็นวัดพุทธในนครนาโงยะ จังหวัดไอจิ ประเทศญี่ปุ่น วัดแห่งนี้เป็นวัดพุทธที่ไม่ขึ้นกับสำนักและนิกายใด ๆ ทุกวันที่ 21 ของเดือน บริเวณหน้าวัดจะมีการจัดถนนคนเดินขนาดใหญ่
== ประวัติ ==
นิตไตจิสร้างขึ้นใน พ.ศ. 2447 เพื่อใช้เป็นสถานที่ประดิษฐานพระพุทธรูปนามว่า "พระพุทธศากยมุนี" ซึ่งได้รับพระราชทานจากพระบาทสมเด็จพระจุลจอมเกล้าเจ้าอยู่หัว ชื่อนิตไตจินั้น มาจากการประสมตัวอักษรคันจิ 日 ที่หมายถึงญี่ปุ่น กับ 泰 ที่หมายถึงไทย ดังนั้นจึงมีอึกชื่อหนึ่งว่า วัดญี่ปุ่น-ไทย นอกจากนี้ ภายในวัดยังมีพระบรมราชานุสาวรีย์ของรัชกาลที่ 5 ตั้งอยู่ด้วย เพื่อเป็นเกียรติและแสดงถึงมิตรไมตรีของทั้งสองประเทศ ภายในวัดยังมีระฆังยักษ์ สลักอักษรพระปรมาภิไธยย่อของรัชกาลที่ 5 และรัชกาลที่ 9 นอกจากนี้ ในเขตกำแพงวัดยังมีสถูปเจดีย์ศิลปะแบบอินเดีย ภายในประดิษฐานพระบรมสารีริกธาตุจากเมืองกบิลพัสดุ์ ซึ่งรัชกาลที่ 5 ได้พระราชทานแบ่งมาตั้งอยู่อีกด้วย
== ระเบียงภาพ ==
ไฟล์:Nixtutaiji6.JPG|พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
ไฟล์:Nixtutaiji8.JPG|พระพุทธศากยมุนี
ไฟล์:Nixtutaiji9.JPG
ไฟล์:Nixtutaiji10.JPG
ไฟล์:Nixtutaiji11.JPG
ไฟล์:Nixtutaiji2.JPG|ตลาดถนนคนเดิน
ไฟล์:Nixtutaiji3.JPG
ไฟล์:Nixtutaiji4.JPG
ไฟล์:Nixtutaiji5.JPG
ไฟล์:Nixtutaiji7.JPG
== แหล่งข้อมูลอื่น ==
Nittai-temple official website
Ministry of Foreign Affairs of Japan website
Royal Thai Embassy website
วัดในประเทศญี่ปุ่น
สิ่งก่อสร้างในนาโงยะ
รัชกาลที่ 5
ความสัมพันธ์ญี่ปุ่น–ไทย
ไผ่รวก

ไผ่รวก'''  เป็นไผ่ขนาดค่อนข้างเล็ก เหง้ารวมเป็นกอแน่น กาบหุ้มลำต้นรัดแน่น ไม่หลุดจนแก่ ยอดกาบเรียงสอบไปหาปลาย ไม่มีติ่งปลายกาบ ใบเดี่ยวเรียงสลับ 2 แถว ทนแล้งได้ดี กระจายพันธุ์ทั่วทุกภาคของประเทศไทย นิยมปลูกกันลมหรือปลูกเป็นรั้ว พบครั้งแรกในประเทศไทย ชื่อสปีชีส์ตั้งเป็นเกียรติให้แก่ประเทศไทย กระจายพันธุ์ใน ยูนนาน พม่า ลาว ไทย เวียดนาม ศรีลังกา บังกลาเทศ มาเลเซีย
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 86
Thailand bamboos 
Kew.org
Tropical plants
The Plant List 
Bamboo for you
ไผ่
พืชเหง้า
วัดแสนสุข (จังหวัดเพชรบูรณ์)

วัดแสนสุข เป็นวัดราษฎร์มหานิกาย ตั้งอยู่บ้านห้วยโป่ง ตำบลวังชมภู อำเภอเมือง จังหวัดเพชรบูรณ์ ได้ประกาศตั้งเป็นวัดเมื่อปี พ.ศ. 2482 ครอบคลุมเนื้อที่ประมาณ 5 ไร่
วัดแสนสุขมีเจ้าอาวาสปกครองตามลำดับดังนี้ (เริ่มจากที่พอสืบทราบได้ เนื่องจากไม่มีบันทึกตั้งแต่ต้นตั้งวัด)
หลวงพ่อสำอาง — (ไม่ทราบปีที่แน่ชัด)
พระอธิการศรีทัศน์ (ไม่ทราบฉายา) — ดำรงตำแหน่ง พ.ศ. ?–2521(มรณภาพ)
พระอธิการแปลง โกวิโท — ดำรงตำแหน่ง พ.ศ. 2521–2536(มรณภาพ)
พระอธิการวิชาญ ปริชาโน — ดำรงตำแหน่ง พ.ศ. 2537–2545(มรณภาพ)
พระอธิการชาติชาย อภิปุญฺโญ — ดำรงตำแหน่ง พ.ศ. 2546–2553(ลาสิกขา)
พระอธิการทองคำ อคฺคธมฺโม — ดำรงตำแหน่ง พ.ศ. 2554–2555(ลาออก)
เจ้าอธิการประมาณ ชินาสโภ — ดำรงตำแหน่ง พ.ศ. 2555–ปัจจุบัน(พ.ศ.2558 เป็นเจ้าคณะตำบลวังชมภู เขต ๒)
== ดูเพิ่ม ==
รายชื่อวัดในจังหวัดเพชรบูรณ์
== อ้างอิง ==
แสนสุข
ว่านดอกสามสี

ว่านดอกสามสี   เป็นพืชเบียนในวงศ์ดอกดิน เป็นพืชปีเดียว ขึ้นบนรากของพืชชนิดอื่น ลำต้นขนาดเล็กอยู่ใต้ดิน ดอกเดี่ยว กลีบสีม่วงเข้ม บานอยู่ได้ 2-3 วันจึงเริ่มโรย ผลเป็นฝัก แก่แล้วแตก ออกดอกช่วงเดือนพฤษภาคม–ตุลาคม พบครั้งแรกในประเทศไทยโดยหมอคาร์ ชาวไอริชที่จังหวัดน่าน เมื่อ 22 กุมภาพันธ์ พ.ศ. 2455 ชื่อสปีชีส์ตั้งขึ้นเป็นเกียรติให้กับประเทศไทย
พบที่อินเดีย และพม่า ในไทยพบแทบทุกภาค ภาคใต้ถึงชุมพร พบมากตามเขาหินปูน ความสูง 300-800 เมตร
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 38
ราชันย์ ภู่มา. สารานุกรมพืชในประเทศไทย(ฉบับย่อ ). กรุงเทพมหานคร. 2558 หน้า 389
วงศ์ดอกดิน
พืชเบียน
จันทนา

จันทนา  เป็นพืชในสกุลจันทนา วงศ์เข็ม เปลือกต้นสีเทาอ่อน แตกเป็นร่องเล็กๆ ตามความยาวของลำต้น เนื้อไม้สีขาวหรือเหลืองอ่อน ใบเดี่ยว หูใบเป็นแบบหูใบร่วม ดอกช่อ ออกตามปลายกิ่ง ดอกย่อยสีขาว มีกลิ่นหอม ผลรูปกลมรี ในสมัยโบราณใช้แก่นของต้นทำยาแทนจันทน์ขาวที่หายากและราคาแพง
== อ้างอิง ==
ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 299
สกุลจันทนา
สมุนไพร
จันทน์ขาว

จันทร์ขาว  เป็นพืชในวงศ์ย่านตีเมีย บางครั้งเรียก แก่นจันทร์ หรือ จันทร์หิมาลัย ใช้เป็นสมุนไพรบำรุงประสาท แก้ร้อนใน กระหายน้ำ ปลูกมากทางภาคใต้ของประเทศอินเดียตั้งแต่เมืองไมซอร์จนถึงมัทราส ชาวฮินดูใช้เป็นยาแก้ไข้ บดเป็นผงผสมในยาทาแก้ไฟลามทุ่ง ผื่นคันเรื้อรัง เมื่อนำมากลั่นด้วยไอน้ำจะได้น้ำมันจันทน์ขาว สีเหลืองอ่อน มีกลิ่นหอม ใช้ผสมในเครื่องหอมและสบู่ ใช้แกะสลักเป็นพระพุทธรูป หรือใช้ทำของใช้ เช่น พัด ใช้ในพิธีเผาศพของชนชั้นสูง และใช้สำเร็จโทษเจ้านายชั้นสูงที่กระทำความผิด

== อ้างอิง ==
ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 28
ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 298 – 299
==แหล่งข้อมูลอื่น==
Scoop. It ! On Indian Sandalwood Tree, India, highlighting all major 'recent' research activities and achievements involving Sandalwood [http://www.scoop.it/t/santalum-album-indian-sandalwood] 
Homepage of Professor Satyahari Dey, at Department of Biotechnology, IIT Kharagpur, India: Working on Indian Sandalwood since 20 years [http://iitkgp.ac.in/fac-profiles/showprofile.php?empcode=aUmUR] 
Contains a detailed monograph on Santalum album (Chandana) as well as a discussion of health benefits and usage in clinical practice.  Available online at http://www.toddcaldecott.com/index.php/herbs/learning-herbs/379-chandana 
วงศ์ย่านตีเมีย
สมุนไพร
พืชที่ใช้ทำของใช้
มะลิภูหลวง

มะลิภูหลวง   เป็นไม้พุ่มรอเลื้อยในวงศ์มะลิ ใบเดี่ยวรูปไข่หรือรูปรี ดอกช่อออกที่ปลายยอด ดอกย่อยมีตั้งแต่ 10 ดอกขึ้นไป กลีบดอกเป็นหลอด ปลายแยกเป็น 7 กลีบ กลิ่นหอมแรง ออกดอกเดือนกันยายน–พฤศจิกายน กระจายพันธุ์ในป่าดิบเขาในอุทยานแห่งชาติเขาใหญ่และเขตรักษาพันธุ์สัตว์ป่าภูหลวง จังหวัดเลย พบครั้งแรกโดยหมอคาร์ ที่อุทยานแห่งชาติเขาใหญ่ จังหวัดนครนายก
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 189
สกุลมะลิ
เสี้ยวต้น

เสี้ยวต้น  เป็นไม้เลื้อยในวงศ์มะลิ ใบประกอบสามใบ ดอกช่อ มีดอกย่อยตั้งแต่ 12 ดอกขึ้นไป กลีบดอกเป็นหลอด ปลายแยกเป็น 5–6 กลีบ หอมแรง ออกดอกเดือนธันวาคม–กุมภาพันธ์ เป็นไม้ถิ่นเดียวในประเทศไทย พบครั้งแรกโดยหมอคาร์ เมื่อ 5 กุมภาพันธ์ พ.ศ. 2464 ที่อำเภอแจ้ห่ม จังหวัดลำปาง กระจายพันธุ์ตามเขาหินปูนในภาคเหนือ ภาคกลางและภาคตะวันออก
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 188
สกุลมะลิ
เจ้าหญิงลัลลา เคาะดีญะฮ์

เจ้าหญิงลัลลา เคาะดีญะฮ์ (خديجة أميرة المغرب; ประสูติ: 28 กุมภาพันธ์ พ.ศ. 2550) เป็นพระราชธิดาในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระเชษฐาคือ เจ้าชายมูลัย ฮะซัน มกุฎราชกุมารแห่งโมร็อกโก
หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง
== อ้างอิง ==
เจ้าหญิงโมร็อกโก
บุคคลจากราบัต
พระราชวงศ์ที่ทรงพระเยาว์
Echinococcosis

เอไคโนค็อกโคซิส หรือที่เรียกกันว่า โรคพยาธิไฮดาติด (hydatid), hydatidosis หรือ โรคพยาธิเอไคโนค็อกคอล เป็น โรคที่เกิดจากปรสิต สายพันธ์ พยาธิตัวตืด สกุลEchinococcus  โรคพยาธิชนิดหลักๆ ที่คนได้รับมีสองชนิดคือ cystic echinococcosis และ alveolar echinococcosis ส่วนชนิดที่พบได้น้อยกว่าคือ polycystic echinococcosis และ unicystic echinococcosis โรคนี้เริ่มแรกจะไม่แสดงอาการและอาจไม่มีอาการนานร่วมปี อาการและสัญญานของโรคที่เกิดขึ้นมักขึ้นอยู่กับตำแหน่งและขนาดของถุงซิสต์ที่พยาธิอาศัยอยู่  โรค Alveolar มักเริ่มต้นที่ตับ แต่ก็อาจแพร่สู่อวัยวะส่วนอื่นๆ เช่นปอดและสมองได้ เมื่อตับติดเชื้อผู้ป่วยมักมี การปวดท้อง น้ำหนักลด และ ตัวเหลือง การติดเชื้อที่ปอดอาจเป็นสาเหตุของการปวดที่บริเวณหน้าอก หายใจถี่ และการไอ
== สาเหตุ ==
โรคนี้แพร่กระจายจากการกินอาหารหรือน้ำที่มีไข่ของพยาธิปะปนอยู่หรือการอยู่ใกล้หรือสัมผัสกับสัตว์ที่ติดเชื้อ ไข่พยาธิจะถูกปล่อยมากับอุจจระของสัตว์กินเนื้อที่ติดเชื้อโรคของพยาธินี้  โดยทั่วไปสัตว์ที่ติดเชื้อ มักได้แก่: สุนัข สุนัขจิ้งจอกและหมาป่า สัตว์เหล่านี้มักติดเชื้อจากการกิน อวัยวะ ของสัตว์ที่มีถุงซิสต์ที่พยาธิอาศัยอยู่ เช่น แกะและสัตว์จำพวกหนู ประเภทของโรคที่เกิดในคนนั้นขึ้นอยู่กับประเภทของ Echinococcus ที่เป็นสาเหตุของการติดเชื้อ โดยทั่วไปการวินิจฉัยอาจใช้วิธี อัลตราซาวนด์ โดยการเอกซ์เรย์คอมพิวเตอร์ (CT) หรือ การตรวจเอ็กซ์เรย์ด้วยคลื่นแม่เหล็กไฟฟ้า (MRI) การตรวจเลือดเพื่อหา สารภูมิต้านทาน ต่อพยาธิดังกล่าวอาจเป็นวิธีการที่ได้ผลดีเท่ากับ การตัดเนื้อออกตรวจ
== การป้องกันและการรักษา ==
การป้องกันโรคพยาธิชนิดเม็ดสาคูหรือซิสต์นี้คือการรักษาสุนัขที่อาจติดเชื้อและการฉีดวัคซีนให้กับแกะ ทั้งนี้การรักษามักทำได้ยาก โดยอาจผ่าเอาถุงซิสต์ออกแล้วตามด้วยการให้ยา และบางครั้งโรคประเภทนี้สามารถทำได้แค่ตามดูอาการ ส่วนโรคประเภท alveolar มักจำเป็นต้องมีผ่าตัดแล้วตามด้วยการให้ยา ยาที่ใช้รักษาคือ อัลเบนดาโซล ซึ่งอาจต้องมีการรับประทานยาเป็นเวลาหลายปี โรคประเภท alveolar อาจเป็นสาเหตุของการเสียชีวิตได้
== ข้อมูลทางระบาดวิทยา ==
โรคนี้เกิดในหลายพื้นที่ของโลกและปัจจุบันพบผู้ติดเชื้อนี้ราวหนึ่งล้านคน ในบางพื้นที่ เช่น อเมริกาใต้ แอฟริกา และเอเชีย มีประชากรที่ติดเชื้อคิดเป็น 10% นับตั้งแต่ปี 2553 โรคนี้เป็นสาเหตุของการเสียชีวิตของผู้ป่วยประมาณ 1200 รายซึ่งลดลงจาก 2000 ราย ในปี 2533 ต้นทุนทางเศรษฐกิจของโรคนี้ประมาณการว่าราว 3 พันล้านเหรียญดอลลาร์สหรัฐฯ ต่อปี โรคนี้อาจแพร่สู่สัตว์อื่นๆ เช่น หมู วัว และม้า
== วงจรชีวิตของ Echinococcus ==
วงจรชีวิตของ Echinococcus- ดูกล่องข้อมูล
Adult in small intestine = ตัวเต็มวัยในลำไส้เล็ก
Embryonated egg is in feces = ไข่ที่มีตัวอ่อนปนออกมากับอุจจาระ
Oncosphere hatches: penetrates intestine wall = ตัวอ่อนที่ฟักออกจากไข่: เกาะที่ผนังลำไส้
Hydatid cyst in liver, lungs, etc = ซิสต์ของไฮดาติดในตับ ปอด เป็นต้น
Protoscolex from cyst = ตัวอ่อนจากซิสต์ซึ่งหัวมีขอล้อมรอบ
Acolex attachs to intestine = ตัวเต็มวัยเกาะที่ผนังลำไส้
Definitive Host (dogs and other canivores) = โฮสต์ขั้นสุดท้าย (สุนัขและสัตว์กินเนื้อ)
Intermediate Host (sheep, goats, swine. etc) = โฮสต์ขั้นกลาง (แกะ แพะ หมู เป็นต้น)
Ingestion of eggs (in feces) = การกินไข่ (ในอุจจาระ)
Ingestion of cysts (in organs) = การกินซิสต์ (ในอวัยวะ)
== อ้างอิง ==
โรค
ตำนานลับจักรพรรดิเฉียนหลง

ตำนานลับจักพรรดิเฉียนหลง (The Mystery of Emperor Qian Long 钱塘传奇) เป็นซีรีส์ที่อิงประวัติศาสตร์ ฮ่องเต้เฉียนหลง ในสมัยราชวงศ์ชิง ตามประวัติศาสตร์ประเทศจีน ออกอากาศทางช่องหูเป่ย ในประเทศจีน และออกอากาศทางช่องไทยรัฐทีวี ในประเทศไทย
==การออกอากาศ==
==เรื่องราว==
หย่งเจิ้น องค์ชายสี่ ในราชวงศ์ชิง ได้ขโมยทารกชายจากบ้านหยวนหลง และนำบุตรสาวของตัวเองที่เพิ่งกำเนิดไปเปลี่ยน เพื่อให้ตนเองมีสิทธิ์ขึ้นครองราชย์บัลลังก์ตามกฏมณเฑียรบาล และเลี้ยงดูเด็กคนนั้นแทนลูกของตน ตั้งชื่อให้ว่าหงลี่
เมื่อหงลี่ได้เติบโตขึ้นเป็นหนุ่ม และเที่ยวพเนจรออนอกวังโดยไม่เปิดเผยฐานะของตน ระหว่างเดินทางก็ได้พบกับสตรี 2 นาง คือ หยู่เหนียง และ ลู่ซื่อเหนียง การพบกันทั้งสามจึงนำไปสู่การเกิดรักสามเส้า หงลี่ต้องพบปัญหาอย่างหนัก เมื่อเขาได้ทราบที่มาชาติกำเนิดของตนเองว่าตนเป็นใคร อีกทั้งสตรีทั้งสองคนที่ตนนั้นรัก วางแผนที่จะลองสังหารฮ่องเต้ซึ่งเป็นบิดาที่เลี้ยงตนมา
== นักแสดง ==
- Yu Shaoqun
- Jenny Guo
- 湯鎮宗
- Kent Tong Chun Yip
- 覃文静
-Yolanda
-蒋林静
-吴恙
-陈良平
-杨晋
-曲哲明
-程枫
-张承阳
-过齐鸣
-李炳雷
-杨洪武
-程润坤
-王屹
-施丹江
-江佳桐
-李娟妹
== อ้างอิง ==
== แหล่งข้อมูลอื่น ==
Weibo
ละครโทรทัศน์จีน
วอล์กกิงออนแอร์ (เพลงเคที เพร์รี)

"วอล์กกิงออนแอร์" (Walking on Air) เป็นเพลงของนักร้องชาวอเมริกัน เคที เพร์รี จากสตูดิโออัลบั้มที่สี่ ปริซึม (2013) เป็นเพลงลำดับที่สี่ เพลงออกจำหน่ายในร้านค้าดิจิตอลในวันที่ 30 กันยายน ค.ศ. 2013 โดยสังกัดแคปิตอลเรเคิดส์ เป็นซิงเกิลประชาสัมพันธ์ซิงเกิลที่สอง ถัดจาก "ดาร์กฮอร์ส" เพลงนี้เป็นอยู่ในแบบสำรวจที่ส่งเสริมโดยเปปซี คู่กับเพลง "ดาร์กฮอร์ส" ซึ่งให้แฟนเพลงเลือกว่าต้องการให้เพลงใดเป็นซิงเกิลประชาสัมพันธ์ซิงเกิลแรกจากอัลบั้ม ปริซึม "วอล์กกิงออนแอร์" เป็นเพลงแนวดีปเฮาส์ และได้รับอิทธิพลจากดนตรียูโรแดนซ์ยุค 1990 ได้รับแรงบันดาลใจจากซีซี เพนิสตัน และคริสตัล วอเทอส์
หลังจากออกจำหน่าย "วอล์กกิงออนแอร์" ได้รับคำวิจารณ์จากนักวิจารณ์โดยทั่วไปว่าเป็นที่ชื่นชอบ โดยเน้นที่จังหวะที่ฟังติดหู แต่ลังเลเรื่องการแต่งเพลง เพลงเข้าชาร์ตเนื่องจากยอดดาวน์โหลดค่อนข้างสูง ขึ้นอันดับที่ 34 บนชาร์ตบิลบอร์ดฮอต 100 ในต่างประเทศ เพลงเข้าชาร์ตใน 20 ประเทศ รวมถึงออสเตรเลีย แคนาดา และนิวซีแลนด์ เพร์รีส่งเสริมเพลง "วอล์กกิงออนแอร์" ในการแสดงสดหลายครั้ง รวมถึงงานไอทูนส์เฟสติวัล 2013 และรายการแซตเทอร์เดย์ไนต์ไลฟ์
== แหล่งข้อมูลอื่น ==
เพลงในปี พ.ศ. 2556
เพลงของเคที เพร์รี
เพลงที่ประพันธ์คำร้องโดยเคที เพร์รี
เพลงบันทึกเสียงที่ผลิตโดยแมกซ์ มาร์ติน
วัดราชบูรณะ

วัดราชบูรณะ อาจหมายถึง:
วัดราชบุรณราชวรวิหาร (วัดเลียบ) เขตพระนคร กรุงเทพมหานคร
วัดราชบุรณะ พระอารามหลวง อำเภอหลังสวน จังหวัดชุมพร
วัดราชบูรณะ อำเภอพระนครศรีอยุธยา จังหวัดพระนครศรีอยุธยา
วัดราชบูรณะ อำเภอเมือง จังหวัดพิษณุโลก
==ดูเพิ่ม==
วัดราษฎร์บูรณะ
ลูกขุน

ลูกขุน เป็นบุคคลที่ได้กล่าวคำปฏิญาณ (คณะลูกขุน)ซึ่งได้รวมตัวกันเพื่อให้คำตัดสินที่เป็นธรรม(จากการค้นหาข้อเท็จจริงเกี่ยวกับคำถาม) ที่ศาลได้ยื่นเสนอให้พวกเขาอย่างเป็นทางการ หรือเพื่อกำหนดบทลงโทษหรือคำตัดสิน คณะลูกขุนได้พัฒนาขึ้นในประเทศอังกฤษในช่วงยุคกลาง และเป็นจุดเด่นของระบบชอบด้วยกฎหมายของกฎหมายคอมมอนลอว์ของอังกฤษ-อเมริกัน พวกเขายังคงใช้กันทั่วไปในทุกวันนี้ในบริเตนใหญ่ สหรัฐอเมริกา แคนาดา ออสเตรเลีย และประเทศอื่นๆ ที่มีระบบกฎหมายที่สือทอดมาจากประเพณีทางกฎหมายอังกฤษ
คณะลูกขุนในการพิจารณาคดีส่วนใหญ่เป็น"คณะลูกขุนชนชั้น" และมักจะประกอบด้วยบุคคลสิบสองคน คณะลูกขุนขนาดใหญ่ที่เป็นที่รู้จักกันคือ คณะลูกขุนใหญ่ ซึ่งถูกนำมาใช้ในการตรวจสอบอาชญากรรมที่อาจจะเกิดขึ้นและทำให้มีการตั้งข้อกล่าวหากับผู้ต้องสงสัย แต่ประเทศกฎหมายทั่วไปทั้งหมด ยกเว้นสหรัฐอเมริกาและไลบีเรียได้แบ่งออกคำตัดสินของคณะลูกขุนในศาลอาญาในยุคปัจจุบันซึ่งได้พัฒนามาจากคณะลูกขุนในยุคกลางในอังกฤษ สมาชิกที่ได้รับการสมมติควรจะแจ้งให้แก่พวกเขาเองเกี่ยวกับการก่ออาชญากรรมและรายละเอียดของอาชญากรรม หน้าที่ของพวกเขาจึงใกล้เคียงกับคณะลูกขุนใหญ่กว่าคณะลูกขุนในการพิจารณาคดี
วิธีพิจารณาความ
มาซาฮิโระ ยานางิดะ

มาซาฮิโระ ยานางิดะ (; 6 กรกฎาคม ค.ศ. 1992 —) เป็นนักกีฬาวอลเลย์บอลชายทีมชาติญี่ปุ่นและเป็นอดีตกัปตันทีมวอลเลย์บอลชายทีมชาติญี่ปุ่น ในปี ค.ศ. 2018–2020 ปัจจุบันทำหน้าที่ร่วมสังกัดซันโตรีซันเบิร์ดส์
== ประวัติ ==
ยานางิดะ เกิดในเอโดงาวะ, โตเกียว เขาเริ่มวอลเลย์บอลโดยได้รับแรงบันดาลใจจากพ่อแม่ โดยมีน้องชายเขาชื่อว่าทากาฮิโระเป็นนักวอลเลย์บอลเช่นเดียวกัน
ในปี ค.ศ. 2013 เขาได้เป็นสมาชิกของทีมชาติญี่ปุ่น ในเดือนมิถุนายนปี ค.ศ. 2014 ยานางิดะได้รับเลือกเป็นผู้เล่นเสริมทัพของ "ชุดทีมหลัก" ในการแข่งขันกีฬาโอลิมปิกฤดูร้อน 2020 และในเดือนตุลาคมของปีเดียวกัน เขาได้เข้าร่วมทีมซันโตรีซันเบิร์ดส์ในการแข่งขันวี.ลีก
เมื่อวันที่ 14 มีนาคม ค.ศ. 2015 ในการแข่งขันวี.ลีก รอบชิงชนะเลิศ 6 ทีมสุดท้าย ระหว่างทีมพานาโซนิคแพนเธอร์ส เขาได้ปรากฏตัวเป็นครั้งแรกในการแข่งขันวี.ลีก
== สังกัดสโมสร ==
สโมสรโคอิวะ
โรงเรียนมัธยมปลายยาซูดางาเก็น
โรงเรียนมัธยมปลายโตโย
มหาวิทยาลัยเคโอ
ซันโตรีซันเบิร์ดส์ (2015–2017)
วอลเลย์บอลบีซ็อนส์บืห์ล (2017–2018)
กูปรุม ลูบิน (2018–2019)
ยูไนเต็ด วอลเลย์ แฟรงก์เฟิร์ต (2019–2020)
ซันโตรีซันเบิร์ดส์ (2020–2022)
เจเท็กโตะ สติงส์ (2022–ปัจจุบัน)
== รางวัล ==
=== ส่วนบุคคล ===
&mdash; ตัวตบยอดเยี่ยม (Best Spiker)
วี.พรีเมียร์ลีก ฤดูกาล 2015–16 &mdash; ผู้เล่นหน้าใหม่แห่งปี (Rookie of the year)
วอลเลย์บอล บุนเดิสลีกา ฤดูกาล 2017–18 &mdash; ตัวเสิร์ฟยอดเยี่ยม (Best Server)
เยอรมัน คัพ ฤดูกาล 2017–18 &mdash; ผู้เล่นทรงคุณค่า (Most Valuable Player; MVP)
&mdash; ทีมผู้เล่นยอดเยี่ยม (best 6)
วี.ลีก ฤดูกาล 2020–21 &mdash; ทีมผู้เล่นยอดเยี่ยม (best 6)
&mdash; ตัวตบหัวเสายอดเยี่ยมอันดับที่ 1 (best 1st Outside Hitter)
=== สโมสร ===
วี.ลีก ฤดูกาล 2020–21 &mdash;  ชนะเลิศ, กับ ซันโตรีซันเบิร์ดส์
วี.ลีก ฤดูกาล 2020–21 &mdash;  ชนะเลิศ, กับ ซันโตรีซันเบิร์ดส์
วอลเลย์บอลชายชิงแชมป์สโมสรเอเชีย 2022 &mdash;  รองชนะเลิศอันดับ 1, กับ ซันโตรีซันเบิร์ดส์
== อ้างอิง ==
== แหล่งข้อมูลอื่น ==
นักวอลเลย์บอลชายชาวญี่ปุ่น
บุคคลจากโตเกียว
นักกีฬาเหรียญเงินเอเชียนเกมส์ชาวญี่ปุ่น
นักกีฬาจากโตเกียว
ตัวตบหัวเสาวอลเลย์บอล
นกแก้วสยองขวัญ

นกแก้วสยองขวัญ หรือ วิหคโลหิต เป็นนิยายกำลังภายในของ โก้วเล้งที่ได้รับแรงบันดาลใจมาจากเรื่อง The Exorsist จนต้องจับปากกาเขียนนิยายกำลังภายในแนวสยองขวัญออกมา จนได้ชื่อเรื่องว่า “血鹦鹉” ซึ่งแปลตรงตัวว่านกแก้วโลหิต (ได้แรงบันดาลใจจากนกฟินิกซ์) โดยนำลงในนิตยสารบู๊เฮียบซี่ก่ายเมื่อปลายปี ค.ศ.1974 และจัดพิมพ์เป็นรูปเล่มในปี ค.ศ.1976 วิหคโลหิตถือเป็นนิยายกำลังภายในที่นำเอาตำนานแห่งภูตเทพหลอมรวมเข้าด้วยกับนิยายสืบสวน สอบสวนซึ่งเป็นงานสไตล์ที่โก้วเล้งถนัด
ส่วนฉบับแปลไทย ว. ณ เมืองลุง ใช้ชื่อว่า นกแก้วสยองขวัญ ตีพิมพ์ครั้งแรกปี พ.ศ. 2518 แปลชื่อเป็นจีนแต้จิ๋วตามยุคสมัยนิยม และเรื่องนี้ถูกนำมาแปลซ้ำใหม่อีกครั้งในชื่อ วิหคโลหิต โดย กิตติพิรุณ ตีพิมพ์ในปี พ.ศ. 2554 ซึ่งฉบับนี้แปลชื่อเป็นสำเนียงจีนกลาง
นกแก้วสยองขวัญ
งานเขียนของโก้วเล้ง
คิโยซุ

คิโยซุ  เป็นนครในจังหวัดไอจิ ประเทศญี่ปุ่น
ในยุคคามากูระ คิโยซุเป็นเมืองที่ตั้งอยู่บนเส้นทางสัญจรระหว่างเมืองคามากูระและเกียวโต โดยมีศาลเจ้าใหญ่อิเซะเป็นจุดแวะพัก จนกระทั่งในยุคมูโรมาชิ ก็มีการสร้างปราสาทคิโยซุขึ้น ซึ่งได้กลายเป็นฐานที่มั่นของตระกูลโอดะ ในยุคเซ็งโงกุ ขุนพลโอดะ โนบูนางะได้ใช้ปราสาทแห่งนี้ในการปกครองแคว้นโอวาริ เมื่อเข้าสู่ยุคเอโดะ โชกุนโทกูงาวะ อิเอยาซุก็ได้บัญชาให้รื้อปราสาทคิโยซุไปตั้งไว้ที่เมืองนาโงยะ ส่วนปราสาทคิโยซุในปัจจุบันนี้ เป็นปราสาทที่สร้างขึ้นใหม่เมื่อ ค.ศ. 1989
== ภูมิศาสตร์ ==

คิโยซุตั้งอยู่ทางตะวันตกของจังหวัดไอจิ อยู่ในส่วนตะวันตกของที่ราบโนบิ อยู่ริมฝั่งขวาของแม่น้ำโชไน มีอาณาเขตทางทิศตะวันออกติดกับนครนาโงยะ พื้นที่ส่วนใหญ่มีความสูงไม่เกิน 10 เมตรจากระดับน้ำทะเล
=== เทศบาลข้างเคียง ===
จังหวัดไอจิ
* นครอิจิโนมิยะ
* นครอินาซาวะ
* นครคิตะนาโงยะ
* นครอามะ
* นครนาโงยะ
** เขตนิชิ
** เขตนากามูระ
=== ภูมิอากาศ ===
คิโยซุมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในคิโยซุอยู่ที่ 15.8&nbsp;°C ปริมาณน้ำฝนเฉลี่ยทั้งปีอยู่ที่ 1688&nbsp;มิลลเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.1&nbsp;°C และต่ำสุดในเดือนมกราคมที่ประมาณ 4.4&nbsp;°C
== ประชากร ==
ตามข้อมูลการสำรวจสำมะโนประชากรของญี่ปุ่น จำนวนประชากรของคิโยซุเพิ่มขึ้นอย่างต่อเนื่องในช่วง 60 ปีที่ผ่านมา
== การขนส่ง ==
=== รถไฟ ===
==== สายธรรมดา ====
20px บริษัทรถไฟญี่ปุ่นกลาง
* สายหลักโทไกโด (สถานี: –  – )
20px เมเต็ตสึ
* สายหลักนาโงยะ (สถานี: –  –  –  –  –  –  – )
* สายอินูยามะ (สถานี: –  – )
* สายสึชิมะ (สถานี:  – )
=== ถนน ===
==== ทางด่วน ====
 ทางด่วนเมนิกัง (ทางด่วนวงแหวนรอบสองนาโงยะ)
24px ทางด่วนนาโงยะหมายเลข 6 สายคิโยซุ
24px ทางด่วนนาโงยะหมายเลข 16 สายอิจิโนมิยะ
==== ทางหลวงแผ่นดิน====
== บุคคลที่มีชื่อเสียง ==
โยชิโอะ อิชิดะ (石田 芳夫) - ผู้เล่นโกะมืออาชีพ
อาอิ คาโตะ (加藤 あい) - นักแสดงและนางแบบ
อากิระ โทริยามะ (鳥山 明) - นักวาดมังงะ นักออกแบบเกมและตัวละคร ผู้สร้างดราก้อนบอล
== อ้างอิง ==
== แหล่งข้อมูลอื่น ==
 
นครในจังหวัดไอจิ
บรอญิสวัฟ กอมอรอฟสกี

บรอญิสวัฟ มาเรีย กอมอรอฟสกี (Bronisław Maria Komorowski; 4 มิถุนายน พ.ศ. 2495 –) เป็นนักการเมืองชาวโปแลนด์และนักประวัติศาสตร์ผู้ดำรงตำแหน่งประธานาธิบดีโปแลนด์ เขาได้รับการแต่งตั้งเป็นประธานาธิบดีเมื่อวันที่ 5 กรกฎาคม พ.ศ. 2553 หลังจากที่ประธานาธิบดีแลค กัตชึญสกี เสียชีวิตจากอุบัติเหตุเครื่องบินตกใกล้กับสโมเลนสค์, ประเทศรัสเซีย
ก่อนหน้านี้ กอมอรอฟสกี เป็นรัฐมนตรีว่าการกระทรวงกลาโหม (พ.ศ. 2543–พ.ศ. 2544) และ เป็นสภาล่าง (พ.ศ. 2550–พ.ศ. 2553)
== อ้างอิง ==
== แหล่งข้อมูลอื่น ==
The only Official Biography of Bronisław Komorowski 
The official website of the President of the Republic of Poland
Polish Lower House (in English&nbsp;– Polish version)
Civic Platform 
Wprost 24 
ประธานาธิบดีโปแลนด์
ขุนนางโปแลนด์
นักการเมืองโปแลนด์
รัฐมนตรีว่าการกระทรวงกลาโหมโปแลนด์
บุคคลจากจังหวัดดอลนือชล็อนสก์
ศิษย์เก่าจากมหาวิทยาลัยวอร์ซอ
จาง เจียเหว่ย

จาง เจียเหว่ย (Zhang Jiawei) นักมวยสากลสมัครเล่นชาวจีน เกิดเมื่อ 8 มกราคม พ.ศ. 2532 ได้เหรียญเงินกีฬาเอเชียนเกมส์ พ.ศ. 2553 ในรุ่นแบนตัมเวท ในรอบชิงชนะเลิศ แพ้ วรพจน์ เพชรขุ้ม จากไทย และได้เหรียญเงินอีกครั้งในกีฬาเอเชียนเกมส์ พ.ศ. 2557 แพ้ ฮัม ซังมเยียง จากเกาหลีใต้
==อ้างอิง==
นักมวยสากลสมัครเล่นชาวจีน
นักกีฬาเหรียญเงินเอเชียนเกมส์
ดอนัลต์ ตุสก์

ดอนัลต์ ฟรันต์ซีเชก ตุสก์ (Donald Franciszek Tusk; เกิด 22 เมษายน พ.ศ. 2500) เป็นประธานคณะมนตรียุโรป เป็นอดีตนายกรัฐมนตรีโปแลนด์ ดำรงตำแหน่งระหว่าง พ.ศ. 2550 – พ.ศ. 2557 เขาเป็นหัวหน้าพรรคที่ใหญ่ที่สุดในประเทศโปแลนด์
เมื่อเดือนสิงหาคม พ.ศ. 2557 ตุสก์ ได้รับเลือกให้เป็นประธานคนถัดไปของคณะกรรมาธิการยุโรป และเมื่อวันที่ 9 กันยายน พ.ศ. 2557 ตุสก์ ได้ลาออกจากการเป็นนายกรัฐมนตรี
== อ้างอิง ==
== แหล่งข้อมูลอื่น ==
Prime Minister | Council of Ministers | The Chancellery of the Prime Minister 
European Council President
นายกรัฐมนตรีโปแลนด์
บุคคลจากกดัญสก์
ศิษย์เก่าจากมหาวิทยาลัยกดัญสก์